Naisten Mestis

Naisten Mestis on Suomen naisjääkiekkoilun toiseksi korkein sarjataso. Ylin on Auroraliiga. Mestiksen alapuolella on Naisten Suomi-sarja. Naisten Mestistä edelsi Naisten I-divisioona, jonka toiminta on saanut alkunsa vuonna 1985. 
Eniten Naisten Mestiksen/I-divisioonan mestaruuksia on voittanut HIFK Akatemia (3). 
Vuoden 2025 mestari on Lukko/PaRa. Lukko/PaRa voitti finaalisarjassa APV:n voitoin 2–0. K-Espoo Akatemia otti pronssimitalit voittamalla pronssiottelussa KalPa Akatemian maalein 3–2.
Sarjajärjestelmä.
Kausi 2021–2022.
Naisten mestiskarsintaan osallistui 16 joukkuetta. Karsinta pelattiin kolmessa 5–6 joukkueen lohkossa, joissa kullekin tuli 15–16 ottelua. Naisten mestiskarsinnasta pääsi kolme joukkuetta (lohkovoittajat) ristiinkarsintaan kahdesta paikasta Naisten liigan alempaan jatkosarjaan, kolmas joukkue jatkaa Naisten Mestikseen. Naisten Mestikseen jatkoivat myös mestiskarsinnan lohkojen toiseksi sijoittuneet sekä kaksi parasta kolmanneksi sijoittunutta joukkuetta. Karsinnan loput kahdeksan joukkuetta Suomi-sarjaan.
Mestiksessä pelataan kuuden joukkueen kolmikertainen sarja, yhteensä 15 ottelua. Lopuksi pelattiin neljän parhaan sijoitusottelut Naisten Mestiksen voitosta. 
Kaudet 2022–2023 ja 2023–2024.
Jääkiekkoliiton liittohallitus on vahvistanut Naisten sarjojen sarjajärjestelmät kausille 2022–2023 ja 2023–2024.
Naisten Liigan pelaamistapa uudistuu. Aiemman alkusarjan ja sarjan jakaantumisen sijaan Naisten Liigaa ryhdytään ensi kaudesta alkaen pelaamaan normaalina kymmenen joukkueen nelinkertaisena sarjana. Esityksen olivat tehneet Naisten Liigan johtoryhmä sekä urheilutiimi. Runkosarjan jälkeen kahdeksan parasta pelaa pudotuspelit ja kaksi viimeistä karsivat sarjapaikastaan Mestiksen kahden parhaan kanssa.
Naisten Mestiksen osalta voi vielä ilmoittautua Mestiksen karsintaan. Kauden päätteeksi karsitaan joukkueet seuraavalle kaudelle Mestikseen, ja kaudesta 2023–2024 alkaen Naisten Mestis tullaan pelaamaan Liigan tavoin kymmenen joukkueen nelinkertaisena sarjana.
Kauden 2022–2023 alkaessa oli JYP ilmoittanut, etteivät he pelaa sarjassa. Syynä on pelaajapula sekä heikentynyt taloustilanne.
Kaudella 2022–2023 Naisten Mestiksessä kahden kärjen muodostivat HIFK:n ja Kiekko-Espoon akatemiajoukkueet, jotka selvisivät nousukarsintoihin RoKia ja Rauman Lukkoa vastaan. Nousukarsinnoissa liigajoukkueet olivat vahvempia ja säilyttivät paikkansa pääsarjatasolla. Lukko ilmoitti luopuvansa sarjapaikastaan kaudelle 2022–2023. Paikkaa tarjottiin sekä HIFK Akatemialle että Kiekko-Espoon Akatemialle. Kumpikaan joukkueista ei kuitenkaan ottanut liigapaikkaa vastaan, vaikka se olisi sääntöjen mukaan ollut mahdollista.
Kausi 2023–2024
KJT Haukat ilmoitti, että heidän toimintansa päättyy vähäisen pelaajamäärän sekä kohoavien kustannusten vuoksi, eivätkä siten osallistu Naisten Mestikseen kaudella 2023–2024.
Kiilat Hockey lunasti naisten Suomi-sarjan lopputurnauksessa hopeasijallaan paikan Naisten Mestikseen kaudeksi 2023–2024. Kiilat eivät kuitenkaan osallistuneet Naisten Mestikseen vaan pelasivat kauden Naisten Suomi-sarjassa.
Kymmenen joukkueen Naisten Mestis pelattiin kaudella 2023–2024 kahdeksan joukkueen nelinkertaisena sarjana.